CELEX: 32016R0472
Language: el
Date: 2016-03-31 00:00:00
Title: Εκτελεστικός κανονισμός (ΕΕ) 2016/472 της Επιτροπής, της 31ης Μαρτίου 2016, για την τροποποίηση του κανονισμού (ΕΕ) αριθ. 72/2010 όσον αφορά τον ορισμό του όρου «επιθεωρητής της Επιτροπής» (Κείμενο που παρουσιάζει ενδιαφέρον για τον ΕΟΧ)

1.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 85/28
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/472 ΤΗΣ ΕΠΙΤΡΟΠΉΣ
   της 31ης Μαρτίου 2016
   για την τροποποίηση του κανονισμού (ΕΕ) αριθ. 72/2010 όσον αφορά τον ορισμό του όρου «επιθεωρητής της Επιτροπής»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Η συμφωνία για τον Ευρωπαϊκό Οικονομικό Χώρο (ΕΟΧ) (2), και ιδίως το παράρτημα XIII, ορίζει ότι τα κράτη μέλη της Ευρωπαϊκής Ζώνης Ελεύθερων Συναλλαγών (ΕΖΕΣ) που είναι συμβαλλόμενα μέρη του ΕΟΧ εφαρμόζουν τα κοινά βασικά πρότυπα για την αεροπορική ασφάλεια και ότι η Εποπτεύουσα Αρχή της ΕΖΕΣ διενεργεί επιθεωρήσεις σε αυτά τα κράτη μέλη. Για να αυξηθεί περαιτέρω η εναρμόνιση της εφαρμογής των κοινών βασικών προτύπων, η Επιτροπή πρέπει να έχει τη δυνατότητα να συμπεριλαμβάνει ειδικευμένους εμπειρογνώμονες από την Εποπτεύουσα Αρχή και τα κράτη μέλη της ΕΖΕΣ στις οικείες ομάδες επιθεώρησης αεροπορικής ασφάλειας.
            
         
               (2)
            
            
               Η Γραμματεία της Ευρωπαϊκής Διάσκεψης Πολιτικής Αεροπορίας (ECAC) συντονίζει τις γενικές επιθεωρήσεις αεροπορικής ασφάλειας σε χώρες μέλη της ECAC με σκοπό τη διασφάλιση της συμμόρφωσης με τα πρότυπα αεροπορικής ασφάλειας. Για να ενισχυθεί η ανταλλαγή βέλτιστης πρακτικής μεταξύ της Γραμματείας και της Επιτροπής στον τομέα της αεροπορικής ασφάλειας, πρέπει η Επιτροπή να έχει τη δυνατότητα να συμπεριλαμβάνει ειδικούς εμπειρογνώμονες από την Ευρωπαϊκή Διάσκεψη Πολιτικής Αεροπορίας στις οικείες ομάδες επιθεώρησης αεροπορικής ασφάλειας.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 19 παράγραφος 2 του κανονισμού (ΕΚ) αριθ. 300/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 2 σημείο 3) του κανονισμού (ΕΕ) αριθ. 72/2010 της Επιτροπής (3) αντικαθίσταται από το ακόλουθο κείμενο:
   
               «3)
            
            
               “επιθεωρητής της Επιτροπής”, πρόσωπο που επιλέγεται από την Επιτροπή για να λαμβάνει μέρος σε επιθεωρήσεις της Επιτροπής, το οποίο είναι πολίτης της Ένωσης ή υπήκοος κράτους μέλους της Ευρωπαϊκής Ζώνης Ελεύθερων Συναλλαγών (ΕΖΕΣ) και απασχολείται από έναν από τους ακόλουθους φορείς:
               
                           —
                        
                        
                           την Επιτροπή,
                        
                     
                           —
                        
                        
                           κράτος μέλος της Ένωσης, ως εθνικός επιθεωρητής,
                        
                     
                           —
                        
                        
                           κράτος μέλος της ΕΖΕΣ, ως πρόσωπο επιφορτισμένο με τη διεξαγωγή δραστηριοτήτων παρακολούθησης της συμμόρφωσης σε εθνικό επίπεδο εξ ονόματος του εν λόγω κράτους μέλους,
                        
                     
                           —
                        
                        
                           την εποπτεύουσα Αρχή της ΕΖΕΣ,
                        
                     
                           —
                        
                        
                           τη Γραμματεία της Ευρωπαϊκής Διάσκεψης Πολιτικής Αεροπορίας.».
                        
                     
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Μαρτίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 97 της 9.4.2008, σ. 72.
   
      (2)  ΕΕ L 1 της 3.1.1994, σ. 3.
   
      (3)  Κανονισμός (ΕΕ) αριθ. 72/2010 της Επιτροπής, της 26ης Ιανουαρίου 2010, για καθορισμό των διαδικασιών διεξαγωγής των επιθεωρήσεων της Επιτροπής στο πεδίο της ασφάλειας της πολιτικής αεροπορίας από έκνομες ενέργειες (ΕΕ L 23 της 27.1.2010, σ. 1).